સારાંશ માટે દસ્તાવેજ: કોરોના ટેસ્ટ

'ધઘ હિંદુ'ના એક અહેવાલ અનુસાર 19મી માર્ચના રોજ રાજકોટ અને સુરતમાં કોરોના વાઇરસના પ્રથમ કેસ જોવા મળ્યા હતા. ત્યાર બાદથી સમગ્ર રાજ્યમાં આ જીવલેણ વાઇરસનો પગપેસારો જોવા મળી રહ્યો છે. 

નિષ્ણાતોના મતે પહેલાં અમદાવાદ અને સુરત જેવાં મોટાં શહેરોમાંથી આ વાઇરસ હવે સૌરાષ્ટ્રનાં નાનાં શહેરો અને ગામડાં સુધી પહોંચી ગયો છે. 

સૌરાષ્ટ્રની વાત કરીએ 19મી માર્ચના રોજ આ વાઇરસનો પ્રથમ કેસ આવ્યા બાદ સૌરાષ્ટ્રના 11 જિલ્લાઓમાં ભારે વધારો જોવા મળ્યો છે.  

સૌરાષ્ટ્રમાં ક્યાં કેસ વધી રહ્યા છે? 

'ધ ઇન્ડિયન એક્સપ્રેસ'માં પ્રકાશિત થયેલા આંકડા અનુસાર સૌરાષ્ટ્રના 11 જિલ્લા પૈકી ગુરુવારની સ્થિતિ પ્રમાણે રાજકોટમાં સૌથી વધુ 5908, જામનગરમાં 3055, ભાવનગરમાં 2990, જૂનાગઢમાં 1849, અમરેલીમાં 1377, સુરેન્દ્રનગરમાં 1226, ગીર-સોમનાથમાં 1020, મોરબીમાં 994, બોટાદમાં 527, પોરબંદરમાં 334 અને દેવભૂમિદ્વારકામાં 308 કોરોના પૉઝિટિવ કેસ નોંધાયા છે. 

આમ આ જિલ્લામાં કોરોનાના કુલ 19588 કેસ નોંધાયા છે.   

આ જિલ્લામાં મૃત્યુદરની વાત કરીએ તો અત્યાર સુધી કોરોનાના કારણે 278 મૃત્યુ નોંધાયાં છે.

કેવી રીતે સૌરાષ્ટ્રમાં કેસ વધ્યા? 

કોરોનાનું પરીક્ષણ

સૌરાષ્ટ્રમાં મોટા ભાગે રાજકોટ, જામનગર, ભાવનગર અને જૂનાગઢમાં પરિસ્થિતિ ચિંતાજનક જણાઈ રહી છે. આ ચાર જિલ્લામાં જ સૌરાષ્ટ્રના કુલ કેસના અડધા કરતાં પણ વધુ કેસ નોંધાઈ ચૂક્યા છે.  

પાછલા અમુક દિવસના આંકડાની વાત કરીએ તો 30 ઑગસ્ટની પરિસ્થિતિ મુજબ રાજકોટમાં 5387, જામનગરમાં 2563, ભાવનગરમાં 2791 અને જૂનાગઢમાં 1732 કેસ નોંધાયેલા હતા. 

આમ, છેલ્લા ચાર દિવસોમાં જ આ જિલ્લામાં કેસની સંખ્યામાં નોંધપાત્ર વધારો જોવા મળ્યો છે.

આગળ નોંધ્યું તેમ સૌરાષ્ટ્રમાં કોરોનાનો પ્રથમ કેસ 19મી માર્ચના રોજ સામે આવ્યો હતો. ત્યાર બાદ 15 એપ્રિલની સ્થિતિ પ્રમાણે રાજકોટમાં 27, ભાવનગરમાં 26, જામનગરમાં માત્ર એક અને જૂનાગઢમાં એક પણ કેસ નહોતો. 

જ્યારે 15 મેના આંકડા અનુસાર  રાજકોટમાં કોરોનાના કેસની સંખ્યા 78, ભાવનગરમાં 103, જામનગરમાં 34 અને જૂનાગઢમાં 4 હતી. 

આંકડા પરથી એવું જાણવા મળે છે કે, 1 જૂનથી અનલૉક-1 શરૂ થયા બાદથી આ જિલ્લાઓ સહિત સૌરાષ્ટ્રના તમામ જિલ્લામાં કેસની સંખ્યામાં ઉત્તરોત્તર વધારો થતો ગયો.

'અનલૉક બાદ વધ્યા કેસ'

સૌરાષ્ટ્રના રાજકોટ જિલ્લામાં વણસતી જતી કોરોનાની પરિસ્થિતિ અંગે વાત કરતાં રાજકોટના ચીફ ડિસ્ટ્રિક્ટ હેલ્થ ઑફિસર, ડૉ. મિતેષ...\nદસ્તાવેજની સમાન ભાષામાં સારાંશ:
ગુજરાતમાં કોરોનાના કેસ હવે એક લાખને પાર પહોંચી ગયા છે. ગુરુવારે નવા નોંધાયેલા 1325 કેસની સાથે સમગ્ર દેશમાં પૉઝિટિવ કેસની બાબતમાં ગુજરાત 11મા ક્રમનું રાજ્ય બની ગયું છે.